b'\n_START_ARTICLE_\nHere We Go Again (album)\n_START_SECTION_\nOzadje\n_START_PARAGRAPH_\nDemi Lovato je svoj drugi glasbeni album \xc5\xa1e pred izidom opisala kot "album z razli\xc4\x8dnimi zvoki". V nasprotju z vplivom rock glasbe pri njenem prvem albumu, Don\'t Forget, bo ta album vseboval ve\xc4\x8d "pesmi  vplivom country glasbe". Demi Lovato je povedala tudi, da je bil njen prej\xc5\xa1nji album precej podoben albumom glasbene skupine Jonas Brothers, saj so slednji pomagali pri pisanju pesmi. Ta album pa je \xc5\xbeelela ustvariti sama._NEWLINE_V izdelavi albuma je Demi Lovato sodelovala z glasbeniki, kot so John Mayer, Jon McLaughlin in William Beckett._NEWLINE_Pevka je povedala tudi, da bo s pesmimi z albuma nastopila na svoji prihajajo\xc4\x8di turneji, Summer Tour 2009.\n_START_SECTION_\nKritike\n_START_PARAGRAPH_\nPo izidu je album Here We Go Again prejel v glavnem pozitivne ocene s strani glasbenih kritikov. Med drugim mu je Metacritic dodelil 65 to\xc4\x8dk od 100. Stephen Thomas Erlewine iz Allmusic je povedal, da album sicer ni bil tako zabaven, kot prej\xc5\xa1nji album Demi Lovato, Don\'t Forget, vendar je pesmim "Here We Go Again," "Solo," "Remember December," in "So Far So Great" dodelil veliko \xc5\xa1tevilo to\xc4\x8dk, saj so se "idealno ujemale z mladostno energijo in duhom Demi Lovato, kar je ena izmed njenih najbolj privla\xc4\x8dnih lastnosti." Chicago Tribune je albumu dodelil vseh pet zvezdic in zraven povedal, da album "ne predstavlja nobenega padca za te mlade umetnike." Kerri Mason iz revije Billboard je napisala, da je album precej te\xc5\xbeko primerjati z ostalimi albumi ustvarjalcev iz Disney Channela, saj je Demi Lovato "naravni talent, ki bi zares moral oditi po drugi poti, saj je \xc5\xbee prerasla Disney." Simon Vozick-Levinson iz Entertainment Weekly je pohvalil pesmi, ki so usmerjene bolj proti rocku, kot je na primer "Got Dynamite," saj je to "smer, s katero bi se morala Demi Lovato ukvarjati tudi v poznej\xc5\xa1ih letih."_NEWLINE_V decembru 2009 je Allmusic album Here We Go Again ozna\xc4\x8dil za enega izmed najbolj\xc5\xa1ih pop glasbenih albumov, ki so jih izdali v letu 2009.\n_START_SECTION_\nPromocija\n_START_PARAGRAPH_\nRadio Disney je pesmi iz albuma dnevno premierno predvajal od 16. julija 2009 dalje. To je trajalo do premiere albuma na soboto, 18. julija 2009. Pesem "Remember December" so promovirali tudi v Zdru\xc5\xbeenem kraljestvu in sicer na oddajah, kot so The Alan Titchmarch Show, Blue Peter in Freshly Squeezed med januarjem in februarjem.'